વિધાનસભાની ચૂંટણીઓના ટાણે જિલ્લામાં કાયદો અને વ્યવસ્થા જળવાય તે જરૂરી છે, તો બીજી તરફ છેલ્લાં એક મહિનાથી સાબરકાંઠાના વડામથક હિંમતનગરના મહવીરનગરમાં ચડ્ડી બનીયાન ધારી ગેંગ પણ સક્રિય બની છે, અને રોજે રોજ ચેઈન સ્નેચીંગ, લૂંટ, ઘરફોડ ચોરીની ઘટનાઓ પણ બની રહી છે, જેના કારણે પોલીસની કામગીરી જાણે નબળી હોય તેવી ચર્ચાઓએ જોર પકડયું હોવાથી જિલ્લા પોલીસ વડા સૌરભ સિંઘએ લૂંટ અને ચોરીની ઘટનાઓને અંજામ આપતી ગેંગ અને અસામાજીક તત્વો પર લગામ કસવા માટે એલસીબી પીઆઈ એમ. બી. પટેલને સુચના આપતા પીએસઆઈ સહિતના સ્ટાફે જિલ્લામાં લૂંટ, ચોરીમાં ઘરફોડ જેવા ગુનામાં સંડોવાયેલા સક્રિય ટોળકીને શોધી આવી પ્રવૃત્તિ પર લગામ લગાવવા પ્રયાસો શરૂ કર્યા છે.